REMISIÓN AO XULGADO DO CONTENCIOSO-ADMINISTRATIVO NÚM.3 DE PONTEVEDRA DOS EXPEDIENTES RELATIVOS AO PROCEDEMENTO ORDINARIO 330/2020 (AMPLIACIÓN DE RECURSO) DEMANDANTE: COLEGIO INGENIEROS DE CAMINOS, CANALES Y PUERTOS
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 04/05/2021)

O Alcalde, en data 23/04/2021, ditou o seguinte Decreto: Visto o requirimento do Xulgado do Cont.-Administrativo núm.3 de Pontevedra, mediante o que se reclama a remisión dos expedientes administrativos relacionado co recurso interposto polo Colegio de Ingenieros de Caminos, Canales y Puertos, resultan relevantes os seguintes: O día 16/04/2021, recibiuse oficio do Xulgado do Contencioso-Administrativo nº 3 de Pontevedra, polo que se requiría a remisión dos expedientes administrativos relativos ao acordo da Xunta de Goberno Local de 08/02/2021 de desestimación do recurso interposto contra o anuncio de elevación a definitivo do acordo de aprobación inicial da modificación da RPT do Concello de Pontevedra e o seu Organismo Autónomo 2020, impugnado mediante recurso interposto polo Colegio de Ingenieros de Caminos, Canales y Puertos, P. O. 330/2020 (expedientes 2020/RPT/004+2021/RECPER/3). 1.- De acordo co artigo 49 da Lei 29/1998, do 13 de xullo, reguladora da Xurisdición Contenciosa-Administrativa, a resolución pola que se acorda remitir o expediente se lle notificará, nos cinco días seguintes da súa adopción, a cantos aparezan como interesados nel, emprazándolles para que poidan personarse como demandados no prazo de nove días.2.- Correspóndelle ao Alcalde dirixir o goberno e administración municipal ostentando, así mesmo, aquela competencia, considerada de carácter residual, de conformidade co disposto no artigo 124.4 b) da Lei 7/85, de 2 de abril reguladora das bases do réxime local na súa redacción dada pola Lei 57/2003 de modernización do Goberno Local e no artigo 13.2 b) do Regulamento Orgánico do Goberno e da Administración do Concello de Pontevedra.3.- O artigo 124.4 l) da Lei 7/85 reguladora das bases do réxime local e o artigo 13.2 l) do Regulamento orgánico do Goberno e da Administración do Concello de Pontevedra, atribúen á alcaldía o exercicio de accións xudiciais e administrativas, a defensa do Concello nas materias da súa competencia e, no caso de urxencia, en materias de competencia do Pleno, debendo neste suposto, dar conta ao Pleno na primeira sesión que celebre para a súa ratificación. Atendendo aos antecedentes e fundamentos xurídicos expostos esta Alcaldía, no exercicio das súas atribucións, 1.- Remitir ao Xulgado do Contencioso-Administrativo núm.3 de Pontevedra, os expedientes administrativos 2020/RPT/004+2021/RECPER/3 RELATIVos AO ACTO IMPUGNADO EN RELACIÓN COA INTERPOSICIÓN DO RECURSO CONT-ADTIVO CONTRA o acordo da Xunta de Goberno Local de 08/02/2021 de desestimación do recurso interposto contra o anuncio de elevación a definitivo do acordo de aprobación inicial da modificación da RPT do Concello de Pontevedra e o seu Organismo Autónomo 2020 (P. O. 330/2020). recurso interposto polo Colegio de Ingenieros de Caminos, Canales y Puertos 2.- Publicar no Boletín Oficial da Provincia (BOP) a interposición do recurso contencioso-administrativo, emprazándolles para que, de estimalo procedente, poidan comparecer e constituírse en parte no prazo de nove días, contados dende o día seguinte a publicación. Así o dispón e asina o Excmo. Sr. Alcalde, do que eu, Secretario da Administración Municipal do Excmo. Concello de Pontevedra, dou fe”.